﻿ MOTIVAŢIA ÎNVĂŢĂRII LA ŞCOLARUL MIC ARGUMENT 1 Motivaţia si sursele ei 2 Influenţa motivaţiei asupra învăţării 3 Teorii privind motivaţia învăţării 4 Stimularea motivaţiei învăţării 5 Procedee de stimulare a participării elevilor la lecţii 6 Strategii de motivare a elevilor cu “probleme” speciale 1 Motivaţia şi sursele ei Motivaţia este- pe bună dreptate- considerată de psihologi a fi principalul resort intern al tuturor eforturilor omului de a se perfecţiona prin învăţare Pentru a stimula dezvoltarea copilului, educaţia îi formulează noi cerinţe, care prin gradul lor de dificultate se situează în “zona proximei dezvoltări” (vezi Vîgotski, L S ) Se creează astfel o contradicţie între posibilităţile de acţiune, existente la un moment dat, şi cerinţele educaţiei, iar această contradicţie este considerată a fi “forţa motrice a dezvoltării” psihice ( P Golu, 1983) “Ce anume face ca polul contradicţiei, rămas în urmă, să se ridice la nivelul celui care-l depăşeşte? Trebuie să facem apel la o variabilă: motivaţia (…) Factorii de mediu nu se revarsă niciodată direct, total şi la modul cantitativ, ca într-un vas gol, în interiorul persoanei Microvariabilele motivaţionale sensibilizează în chip diferit persoana faţă de influenţele externe, amplifică sau diminuează indicii de permeabiliate ai sistemului (său) receptor (…) Cu cât urcăm mai sus pe spirala dezvoltării, cu atât se afirmă mai pregnant rolul condiţiilor interne-în speţă al comportamrentelor motivaţionale- în determinarea şi susţinerea dezvoltării psihice” ( P Golu Op Cit, pg 96-97) Motivaţia este o stare internă, trăită subiectiv ca o nevoie, dorinţă, trebuinţă care stârneşte, direcţionează şi asigură persistenţa unui comportament Motivaţia se referă la “cauza internă” a comportamentelor umane, întrucât exprimă desfăşurările interne, subiective, care au stat la baza unor anumite decizii şi a unor anumite conduite Ea se manifestă prin mai multe categorii de fenomene psihice, cunoscute sub denumirea de structuri ale motivaţiei: (1) trebuinţele; (stări de tensiune, nelinişte, necesitate internă, care semnalează privaţiunea sau excesul) (2) impulsurile; (resimţirea accentuată, expansivă a tensiunii generate de o anumită trebuinţă);(3) intenţiile (structuri de acţiune pregătite în minte pentru a răspunde unui impuls); (4) interesele (orientări selective spre anumite obiecte sau activitaţi); (5) convingerile (idei puternic trăite afectiv care determină acţiunile); (6) idealurile (sensurile, scopurile şi modelele de viaţă călăuzitoare pentru viaţa unei persoane); (7) concepţia despre lume şi viaţă ( ansamblul ideilor personale despre om, natură, societate) Motivaţia care poate sta la baza conduitelor umane poate fi extrem de diversă de la un individ la altul, astfel că astfel că această categorie de fenomene psihice poartă amprenta unei înalte subiectivităti, unicităţi şi originalităţi O îndelungată controversă în psihologie a fost generată de întrebarea dacă motivaţia reprezintă o influenţă primară sau secundară asupra comportamentului individual, adică dacă este rezultatul unei învăţări anterioare şi în general, a unor stimuli externi, ori dacă este independentă de toate acestea şi ţine de personalitatea fiecărui individ Majoritatea psihologilor români apreciază că motivaţia poate fi considerat un “produs al întâlnirii biologicului cu socialul” (I Neacşu, 1978) sau că reprezintă “ modelul subiectiv al cauzalităţii obiective, cauzalitate reprodusă psihic, acumulată în timp, transformată şi transferată prin învăţare şi educaţie în achiziţie internă a persoanei” (P Golu, 1983) Omul, pentru a supravieţui ca fiinţă, trebuie să întreţină schimburi de natură informaţională, energetică şi substanţială cu mediul în care trăieşte Aceste schimburi au un caracter legic, obligatoriu In raport cu ele, în structura organismului uman, s-au elaborat filogenetic anumite stări de necesitate, anumite nevoi şi sensibilizări (de ex , nevoia de hrană, nevoia de acţiune, de comunicare, de relaxare etc ) Toate aceste stări de necesitate, care s-au individualizat şi s-au consolidat în decursul evoluţiei filogenetice şi ontogenetice, stau la baza a ceea ce se numeste sfera motivaţională a vieţii psihice umane ( P P Neveanu, 1977) La baza motivaţiei acţiunilor umane se află aşadar cauze obiective legate, în primul rând, de adaptarea individului la mediul natural şi social In cazul fiinţei umane, în afară de schimburile absolut necesare pentru a se realiza adaptarea la mediul natural, ( de ex hrană, adăpost, repaus, sexualitate), au apărut o multitudine de “stări de necesitate” generate de apartenenţa sa la un mediu social, în care trebuie să se integreze, să se afirme ca persoană şi la care trebuie să se adapteze (de ex trebuinţa de apartenenţă la un grup, trebuinţa de dragoste, de proprietate ş a ) In plus, evoluând ca fiinţă raţională şi creativă, omul resimte, pe lângă nevoile izvorâte din tendinţa înnăscută de a reduce tensiunile interne generate de eventualele dereglări ale schimburilor sale cu mediul, şi nevoi legate de propria sa dezvoltare, perfecţionare, autodepăşire ( de ex trebuinţa de autorealizare, de cunoaştere, de ordine etc) In concluzie, motivaţia intră în categoria fenomenelor psihice cu funcţii de reglaj pentru activitatea psihică, căci prin intermediul ei relaţiile individului cu lumea dobândesc un caracter selectiv Intreaga activitate psihică este reglată în funcţie de trei mari categorii de factori: (a) trebuinţele resimţite; (b) sentimentele şi atitudinile personale faţă de diversele aspecte ale mediului şi faţă de propria persoană; (c) scopurile dominante pentru individ la un moment dat 2 Influenţa motivaţiei asupra învăţării Motivaţia intră totodată în categoria condiţiilor psihice, căci prezenţa sau absenţa motivaţiei, influenţează declanşarea, orientarea şi susţinerea oricărei activităţi psihice De exemplu, activitatea de învăţare este puternic condiţionată în eficienţa ei de prezenţa unei motivaţii adecvate Un elev superior motivat pentru activitatea de învăţare poate fi recunoscut după următoarele caracteristici: este profund implicat în sarcinile de învăţare, se autocontrolează prin raportare la finalităţi pe care le conştientizează cu claritate, îşi autoregleză permanent activitatea de învăţare, dispune de o mare capacitate de mobilizare a efortului de învăţare, are tendinţa de a opera în mod constant transferul a ceea ce învăţat de la un domeniu la altul (I Neacşu, 1978) Formele motivaţiei cele mai importante pentru activitatea de învăţăre sunt motivaţia intrinsecă şi motivaţia extrinsecă Motivatia intrinsecã se referã la acele motive interne care sunt satisfãcute direct, prin îndeplinirea însãşi a acţiunii de învãţare (de exemplu, dorinţa de a cunoaşte un anumit lucru, curiozitatea personalã s a ) Ea este opusã “motivaţiei extrinseci” sau indirecte, exterioare acţiunii de învãţare propriu-zise Motivaţia extrinsecă este generatã, de exemplu, de dorinţa de a evita o pedeapsã, ori de dorinţa de a obţine o recompensã din partea altei persoane Asemenea motive sunt satisfãcute indirect – prin intermediul activitãţii de învãţare – spre deosebire de motivele intrinseci, a cãror satisfacere se realizeazã direct, prinaceastã activitate In mod real, activitatea de învãţare este motivatã atât intrinsec, cât si extrinsec S-a constatat însã cã învăţarea este mult mai productivã atunci când copilul ajunge sã înveţe din plãcere, din interes cognitiv pentru un anumit obiect de studiu, deci atunci când este motivatã intrinsec Unele motivele intrinseci au caracter primar, fiind legate de satisfacerea nevoilor bazale ale fiinţei umane, altele au un caracter secundar, fiind derivate din motive extrinseci, prin interiorizarea lor De exemplu, la vârste mici, motivaţia învãţãrii este predominant extrinsecã, întrucât copilul învatã, mai mult, din dorinţa de a face plãcere familiei sau de a câstiga simpatia învãţãtoarei (dorinta de afiliere), din obişnuinţa de a se supune unor cerinţe si unor obligaţii formulate de cãtre adulţi (tendinţa normativã), ori din “ambiţia” de a fi premiant scolar Este însã posibil ca, în timp, aceste motive extrinseci sã conducã la o “descoperire” de cãtre copil a caracterului interesant al obiectului de studiu si acest fapt sã contribuie la apariţia motivaţiei intrinseci Aspiraţia spre competenţã, dorinţa de a deveni un bun specialist pot si ele sã contribuie la transformarea motivaţiei extrinseci iniţiale, în motivaţie intrinsecã a învãţãrii Exemplul personal al profesorului, al pãrinţilor si al persoanelor apropiate, mãestria profesorului în a asigura lectiilor sale o atmosferã de solicitare intelectualã si în a oferi elevilor sentimentul progresului permanent pe calea cunoaşterii unui anumit domeniu, toate acestea se pot constitui în factori pedagogici importanţi ai transformãrii motivaţiei extrinseci în motivaţie intrinsecã a învãţãrii Pe termen lung, motivaţia obţinerii unor realizări de nivel superior tinde să se asocieze cu un randament superior De aceea, factorul motivaţional este considerat un mai bun predictor al succesului, decât măsurarea aptitudinilor Pe termen scurt, motivaţia determină o intensificare a eforturilor depuse de elevi, o mai bună concentrare a atenţiei, se lucrează mai repede Motivaţia influenţează capacitatea de memorare, sub aspectul volumului de informaţii reţinute, datorită faptului că determină intensificarea învăţării Existenţa unor motive puternice de a uita un anumit lucru (perceput ca o ameninţare a eu-lui) poate provoca selectiv uitarea, prin intermediul unor mecanisme psihologice de refulare (trecere în subconştient) 3 Teorii privind moţivaţia învaţării la şcolari Teoriile comportamentiste postulează existenţa unui factor primar care orientează si conferă energie comportamentelor In condiţionarea responsivă (clasică), acesta este reacţia biologică naturală a organismului la stimulii specifici (naturali) In condiţionarea operantă, factorul primar este consecinţa comportamentului: recompensarea lui îl stimulează şi îl fixează, în vreme ce pedepsirea îl descurajează şi îi diminuează frecvenţa Majoritatea psihologilor comportamentişti nu s-au ocupat de elaborarea unei teorii a motivaţiei, întrucât aceasta este o stare internă, care nu intră în categoria exteriorizărilor comportamentale, observabile şi măsurabile, cercetate de ei O contribuţie interesantă şi utilă, legată de modalităţile în care se poate produce la un copil „inhibiţia asociativă” a unor comportamente („dezvăţul”), a rămas de la psihologul american EDWIN GUTHRIE (1907-1959) Este vorba mai degrabă de „demotivare”, de modul în care educatorul îl poate determina pe un copil să renunţe la anumite comportamente indezirabile Prima modalitate este aceea a desfăşurării repetate a comportamentului vechi (nedorit) în condiţii care produc repulsie „A doua modalitate ar putea fi numită „tehnica suprasaturării” (…) Dacă vrem să dezvăţăm pe cineva să facă ceea ce îi place mai mult, atunci trebuie să-l obligăm să facă acest lucru până la epuizare, dezgustându-l, alungându-i orice poftă pentru ”fructul poftit” (Negreţ-Dobridor, I, 2005, pg 37) A treia modalitate constă în obişnuirea treptată a copilului cu noul comportament (iniţial neplăcut), după principiul „paşilor mici”, fără a i se solicita, de la bun început, să renunţe total va vechiul obicei, ci doar de a se adapta lent la un nou mod de a proceda, ce îl va înlocui progresiv pe cel nedorit Psihanaliza clasică sugerează că toate acţiunile omului sunt susţinute energetic de instinctele biologice, pe care Freud le împarte în două mari categorii: impulsiile vieţii (sexuale) şi impulsiile morţii (agresivitatea) A Adler considera că toate comportamentele omului sunt susţinute de dorinţa de putere sau de demonstrare a superiorităţii, iar C Jung aprecia că elementele dinamizatoare sunt legate de temperament si de căutarea de sine a fiecăruia E Erikson sugera că hotărâtoare pentru motivaţiile comportamentelor sunt interrelaţiile sociale ale individului uman Cognitivismul Există mai multe teorii ale motivaţiei care sunt de natură cognitivistă, căci toate pun accentul pe modul în care individul prelucrează mintal, interpretează şi utilizează informaţiile primite, pentru a identifica diferite emoţii, gânduri, dispoziţii, legate de o activitate pe care urmează să o desfăşoare Teoria disonanţei cognitive a fost elaborată de LEON FESTINGER (1957) care a constatat că atunci când individul sesizează o discrepanţă între două convingeri, două acţiuni sau între o convingere şi o acţiune, el are tendinţa de a întreprinde ceva pentru a rezolva conflictul şi de a înlătura discrepanţa In consecinţă, asemenea stări de coflict cognitiv, îi determină pe oameni să îşi schimbe vechile scheme de raportare la un anumit lucru, modul lor obişnuit de a-l gândi şi -modificându-şi schemele de gândire- îşi pot schimba comportamentul In practica predării disciplinelor şcolare metoda care constă în crearea de către profesor a unui conflict cognitiv, pentru a trezi curiozitatea elevilor despre un lucru, este cunoscută sub numele de „metoda problematizării” Teoria atribuirilor (Heider, 1958; Weiner, 1974) pune accentul pe modul în care fiecare individ încearcă să-şi explice succesele ori insuccesele personale (sau ale altora) prin invocarea unor anumite categorii de cauze Unii au tendinţa de explica totul prin cauze (“atribute”) care ţin de lucruri ce pot fi ţinute sub control de către subiectul însuşi (ex efortul depus, dificultatea sarcinilor primite), alţii supraestimează importanţa “atributelor” care nu ţin de controlul personal (ex talentul, norocul/şansa) “Talentul” şi “Efortul” sunt totodată “atribute” interne, căci ţin de persoana fiecăruia, în vreme ce “Şansa” şi “Dificultatea sarcinii” sunt atribute externe, căci nu mai ţin de propria individualitate In general, profesorii ar trebui să le inducă elevilor convingerea că succesul în învăţăre este legat de efortul depus (atribut intern, aflat sub propriul control) Atunci când elevii au tendinţa de a explica succesul/insuccesul prin prezenţa sau absenţa unor înclinaţii native (“talentul”) există pericolul ca la apariţia unor dificultăţi în activitatea lor de învăţare, să apară descurajarea şi să scadă perseverenţa (“Nu sunt bun pentru aceasta” ) Există şi situaţii în care controlul asupra propriilor performanţe le apare copiilor ca fiind situat în afara propriei lor persoane (“şansa”, “dificultatatea sarcinii primite”), astfel că reuşitele li se par a fi condiţionate de forţe exterioare, independente de propriile lor acţiuni Asemenea elevi vor fi tentaţi să renunţe în a persevera să înveţe, căci nu întrezăresc nici un motiv să spere în o îmbunătăţire a lucrurilor, din moment ce condiţiile obţinerii succesului nu ţin de ei Există însă şi elevi care sunt înclinaţi să atribuie cauzele succeselor/insucceselor lor şcolare unor factori pe care îi pot controla: de ex , efortul insuficient pe care l-au depus ca să înveţe mai bine, lipsa unor deprinderi importante pe care trebuia să şi le fi format anterior etc Controlul asupra propriilor performante este perceput a fi situat, de această dată, în interiorul propriei lor persoane, căci reuşita depinde de comportamentele, trăsăturile şi însuşirile lor individuale Aceşti elevi manifestă tendinţa de a persevera în activitatea lor de învăţare şi manifestă convingerea că, dacă îşi vor intensifica eforturile, ori dacă îşi vor recupera “lacunele’ din pregătire, atunci vor obţine succesul dorit Concluzia este că profesorii ar trebui să identifice care sunt credinţele elevilor cu privire la cauzele performanţelor şcolare pe care le-au obţinut şi să-i ajute să le perceapă corect Elevii de diferite vârste apreciază diferit importanţa unuia sau altuia dintre aceşti patru factori ai succesului: efortul, talentul, dificultatea sarcinii, şansa Scolarii mici sunt înclinaţi să atribuie succesul pe care îl obţin efortului pe care l-au depus, în vreme ce adolescenţilor le place ca succesele lor să fie atribuite talentului, abilităţilor personale de care dispun In cazul claselor compuse din şcolari mici, profesorul trebuie să aprecieze, aşadar efortul (“Ai muncit într-adevăr mult”), în vreme ce la adolescenţi trebuie să facă referinţă la abilitate si talent (“Eşti într-adevăr foarte bun la când faci acest lucru”) Pentru adolescent, efortul prea mare depus pentru a realiza ceva devine un semn al incapacităţii si din acest motiv, profesorul va trebui să fie foarte precaut în exprimarea publică a admiraţiei sale pentru volumul de muncă depus de un tânăr care a realizat ceva deosebit (1) Teoria aşteptărilor personale (Vroom, 1964) susţine că pentru a se produce motivaţia învăţării unui lucru este nevoie de trei factori: (1) convingerea individului că poate să obţină succesul (“Expectanţa”); (2) aşteptarea că succesul obţinut va fi recompensat (“Instrumentalitatea”); (3) preţuirea scopului de atins (“Preţuirea) Din perspectiva acestei teorii, există o relaţie directă între nivelul acestor trei categorii de aşteptări şi gradul de motivare al subiectului: cu cât ele sunt mai înalte, cu atât motivaţia este mai puternică Cu alte cuvinte, dacă individul nu crede că poate obţine succesul într-o anumită activitate, ori nu înţelege modul în care realizarea cu succes a respectivei activităţi îl va ajuta pe el personal cu ceva, sau dacă scopurile care i se propun nu prezintă pentru el valori pentru care merită să depui efort, atunci motivaţia lui va fi minimă Vroom exprimă relaţia dintre aceste variabile printr-o ecuaţiede genul următor: Motivaţia= Expectanţa*Instrumentalitatea* Valoarea scopului In ceea ce priveşte cel de al treilea aspect, în general pot fi întâlnite frecvent două modalităţi de percepere a scopurilor învăţării de către elevi: (a) scopul învăţării este înţeles, de către unii elevi, ca fiind legat de dezvoltarea propriei persoane şi de satisfacerea nevoii de a înţelege anumite lucruri ; (b) scopul învăţării, pentru alţi elevi, este acela de a demonstra altora că posedă anumite cunoştinţe si abilităţi ( în acest caz, sunt interesaţi de însuşirea unor modalităţilor de a ascunde eventualele carenţe ale pregătirii personale) Perceperea de către elevi a scopului învăţării ca fiind legat de progresul propriei persoane poate fi considerată o realizare pozitivă a educaţiei Din acest motiv, profesorii încearcă să o inducă elevilor lor prin diverse mijloace educative Teoria optimului motivaţional ar putea fi inclusă tot în categoria teoriilor de natură cognitivistă, căci are la bază modul specific în care subiectul procesează informaţiile despre natura activităţii de desfăşurat si dificultatea obstacolelor pe care le are de depăşit Toţi profesorii susţin că pentru a influenţa benefic învăţarea trebuie să se creeze un “optimum motivaţional” Ideea sprijinirii elevilor să ajungă la un optimumului motivaţional are la bază fenomenele următoare: q în cazul sacinilor de învăţare simple, cu un mare grad de automatizare, creşterea motivaţiei produce creşterea performanţei, până la un anumit prag, dincolo de care performanţa nu mai creşte, oricât de intensă ar fi motivaţia; de exemplu, mărirea premiului promis unui sportiv pentru a-şi îmbunăţi performanţele, poate genera o creştere a acestora, până la un punct, dincolo de care, oricât de mare ar fi premiul promis, sportivul nu mai poate trece, oricât şi-ar dori; q în cazul sarcinilor complexe, influenţa motivaţiei depinde de rezistenţa unei persoane la tensiunea psihică si de înclinaţia individului spre subaprecierea sau supraaprecierea dificultăţii sarcinilor care îi stau în faţă Pentru cei înclinaţi să subaprecieze dificultatea sarcinilor care le revin, este benefic să fie uşor supramotivaţi De exemplu, dacă este vorba despre subaprecierea dificultăţii unui examen, li se poate atrage atenţia că în anii precedenţi au existat numeroşi elevi care nu l-au trecut, că subiectele date au necesitat un îndelungat exerciţiu din partea candidaţilor etc In schimb, pentru persoanele predispuse să supraaprecieze dificultatea unei sarcini care le stau în faţă este de recomadat să se intervină pentru reducerea tensiunii psihice pe care o trăiesc şi a temerii că nu vor reusi să o îndeplinească De pildă, li se va explica că în cazul unei eventuale nereuşite, consecinţele nu vor fi atât de dramatice pe cât le estimează ei, că mai sunt şi alte “soluţii de rezervă” etc Pentru asemenea persoane este inutil şi chiar dăunător să se intervină cu “índemnuri” şi “avertismente” cu privire la dificultatea sarcinii, căci aceasta le-ar spori spaima şi ar avea efecte de blocaj psihic, nedorite Psihologia umanistă Psihologul american A Maslow (1970) a realizat o sinteză a cercetărilor întreprinse în domeniul motivaţiei umane, care, până la el, încercaseră să o explice, fie prin acţiunea unor factori biologici, fie prin învăţare, ori prin dorinţa de putere etc Prin sinteza realizată, a conturat un tablou al motivelor care pot sta la baza conduitelor omului, tablou cunoscut sub numele de “piramida motivelor umane” (vezi fig 1) El face distincţia între “trebuinţe inferioare” şi “trebuinţe superioare” Primele sunt legate de supravieţuire, sunt puternice, intense şi de satisfacerea lor depinde măsura în care individul va resimţi trebuinţele superioare Se află la baza piramidei şi sunt (1) trebuinţele fiziologice (hrană, adăpost, repaus, sexualitate, activarea şi exersarea simţurilor;); (2) trebuinţele de securitate (trebuinţa de perseverare împotriva primejdiilor, de echilibru emoţional, de asiguare a condiţiilor de muncă şi de viaţă, dar şi obţinerea stării de bună dispoziţie, creşterea sentimentului de securitate, menţinerea optimismului, entuziasmului, speranţei ş a) ; (3) Trebuinţele sociale fac trecerea la treptele superioare Printre ele se numără cele de dragoste si de proprietate, de afiliere şi adeziune, de identificare cu alţii, de apartenenţă la o familie, grup, comunitate culturală Lor li se adaugă, pe trepte tot mai înalte, (4) trebuinţele relative la eu (trebuinţa stimei faţă de sine, de reputaţie şi prestigiu, de participare la luarea deciziilor); (5) trebuinţe cognitive ( trebuinţa de a cunoaşte, de a înţelege, de a descoperi, de a inventa, ţinerea sub atenţie a ceva interesant sau ameninţător, înţelegerea mai bună a unui lucru, rezolvarea unei probleme, luarea unei decizii corecte, reprezentarea şi eliminarea unui risc ş a ;);( 6) trebuinţele estetice (trebuinţa de frumos, simetrie, puritate, de ordine); (7) trebuinţele de autorealizare (îndeplinirea scopurilor personale, realizarea idealului personal, controlul asupra propriei vieţi, eliminarea obstacolelor din calea realizării idealului personal, reducerea controlului deţinut de alte persoane asupra propriei vieţi; trebuinţa de creativitate, de obiectivare a propriului potenţial creativ); (8) motivele de concordanţă între gândire, simţire şi acţiune, înţelegerea scopurilor propriei vieţi, conectarea propriei fiinţe la valori fundamentale ale umanităţii s a “ Cu cât o trebuinţă este mai înaltă, cu atât ea este mai specific umană “ ( A Maslow) Conduita unui individ uman are la bază mai multe asemenea motive, care pot acţiona concomitent, astfel încât “ niciodată omul nu acţionează sub imperiul unui singur motiv, ci sub influenţa unor constelaţii motivaţionale, în care de regulă se produc şi se depăşesc conflicte” (P P Neveanu, 1978, pg 465) Un asemenea tablou, sugerează educatorilor eventualele cauze de natură motivaţională pentru care elevii lor manifestă, de exemplu, un slab interes de cunoaştere: au alte “priorităţi”, care trebuie căutate în gradul de satisfacere a trebuinţelor situate pe treptele inferioare ale “piramidei” Astfel se oferă premisele conceperii unui program diferenţiat de sprijinire a unui elev sau altul, bazat pe găsirea unor modalităţi de soluţionare, în prealabil, a unor probleme personale, care, prin însăşi caracterul lor bazal, nu permit preocupări de ordin mai înalt, înainte de a fi satisfăcute Ierarhia lui Maslow sugerează de asemenea natura informaţiilor de care au nevoie oamenii atunci când se confruntă cu diferite categorii de trebuinţe Pentru trebuinţele situate la nivelurile inferioare ale piramidei ei au nevoie de informaţii care să le prezinte căile concrete prin care vor putea să-şi asigure supravieţuirea si securitatea Atunci când trebuie să facă ceva pentru a supravieţui, oamenii au prea puţină nevoie de “conferinţe”, şi mai mult de informaţii vitale, care să-i ajute să acţioneze eficient Trebuinţele sociale si acelea relative la eu solicită individului informaţii “iluminatoare” care să determine un nou mod de înţelegere a oamenilor şi o mai bună cunoaştere de sine Adeseori asemenea informaţii pot fi găsite în cărţi sau în alte lecturi, ori în practica interrelaţiilor şi în dezbaterile purtate cu semenii Informaţiile care “îmbogăţesc spiritual” sunt căutate de persoanele care s-au ridicat la nivelurile superioare ale trebuinţelor de cunoaştere sau ale trebuinţelor estetice 4 Stimularea motivaţiei învăţării Ausubel D P şi Robinson F G (1981) oferă un bun exemplu de utilizare a ierarhiei lui Maslow ca instrument teoretic pentru identificarea modalitaţilor în care poate fi stimulată motivaţia de învăţăre a elevilor Dintre toate categoriile de trebuinţe avute în vedere de Maslow, ei se opresc asupra trebuinţelor sociale, de cunoaştere si de autorealizare Profesorii,spun ei, se pot sprijini pe trei impulsuri motivaţionale fundamentale pentru activitatea de învăţare: * impulsul afiliativ; * impulsul de autoafirmare; * impulsul cognitiv Impulsul afiliativ corespunde nevoii resimţite de orice om , îndeosebi în copilărie, de a de a beneficia de afecţiunea, preţuirea şi aprobarea din partea unei persoane sau a unui grup cu care se identifică la un moment dat La vârstele mici, persoanele către care se îndreaptă acest impuls sunt părinţii; treptat, se poate transfera asupra unor profesori si asupra unor prieteni In preadolescenţă, acest impuls scade în intensitate şi e reorientat de la părinţi spre colegi de aceeaşi vârstă Pe un profesor îl interesează îndeosebi condiţiile în care un copil îşi îndreaptă impulsul afiliativ către educatorul său şi este dispus să-şi intensifice eforturile şcolare pentru a câştiga simpatia, aprobarea si preţuirea acestuia Mulţi oameni au ajuns să îndrăgească o disciplină de studiu, pornind de la atracţia exercitată de un profesor, care i-a fascinat prin personalitatea sa şi cu care au simţit nevoia să se identifice Preţuirea pentru persoana care a predat o materie de studiu s-a transferat pe nesimţite asupra obiectului de studiu, reprezentat în ochii copilului de acest om De altfel, autorii apreciază că acestă capacitate de trezi motivaţia elevilor reprezintă semnul sigur al talentului pedagogic, aspectul care face separaţia între profesorii cu vocaţie pedagogică şi cei care nu reuşesc decât să organizeze logic noţiunile unei discipline şcolare şi de a le prezenta pe înţelesul elevilor lor (ceea ce, desigur, nu este puţin lucru) Profesorii care de obicei reuşesc să trezească în sufletul elevilor respectul, admiraţia şi dorinţa de de a beneficia de simpatia lor, îmbină cel puţin două caracteristici majore In primul rând, reuşesc să-şi câştige o autoritate reală în faţa elevilor lor prin anumite calităţi personale Aceste calităţi se referă la competenţă, moralitate, flexibilitate în gândire şi consecvenţă Este greu de crezut că un profesor se va bucura o autoritate reală în faţa elevilor săi, atâta vreme cât aceştia îl vor percepe ca fiind incompetent, sau -chiar dacă i se va recunoaşte competenţa ştiinţifică- se va dezvălui ca o persoană imorală Elevii resping şi pe acei profesori care sunt incapabili să iasă din limitele strâmte ale unor regulamente şi reguli (“capetele pătrate”) şi nu pot aprecia nuanţat situaţiile cu care se confruntă, oricât de multe ar fi cunoştinţele de care fac paradă şi oricât de încremeniţi ar fi în respectarea regulilor morale Nici inconsecvenţii, care astăzi laudă pentru un lucru, iar mâine, pentru acelaşi lucru, pedepsesc, care îşi schimbă valorile pe care le proclamă, după oportunităţi, nu au şanse să se bucure de o autoritate reală în faţa elevilor In al doilea rând, profesorii care reuşesc să trezească impulsul afiliativ al elevilor sunt percepuţi de către copii ca fiind persoane capabile de căldură afectivă, pline de disponibilitate în a oferi oricând un suport afectiv şi un ajutor dezinteresat oricărui elev care are nevoie de un asemenea sprijin Prin acest fel de a fi, ei îndeplinesc rolul de suport afectiv al unui părinte şi este posibil ca la nivelul inconştientului, la un moment dat, elevii să-i tranfere acest rol profesorului Impulsul de autoafirmare exprimă dorinţa oricărui om de a ajunge la o puternică afirmare a eu-lui şi la o anumită situaţie socială care să-i confere sentimentul respectului de sine De obicei, o asemenea dorinţă este însoţită de o stare de anxietate, generată de teama de “a nu reuşi”, ori de teama de a pierde situaţia socială vizată, ca urmare a unui eventual eşec O asemenea stare de anxietate poate să demobilizeze Pentru a o reduce şi pentru a induce elevilor sentimentul mobilizator al reuşitei sigure, un profesor trebuie să posede, pe de o parte, anumite trăsuri de personalitate, iar pe de altă parte, un anumit stil de lucru Ca personalitate, trebuie să fie perceput ca o persoană cu un înalt grad de organizare interioară , capabilă să insufle certitudinea că “ştie ce are făcut” pentru a ajuta pe cineva să ajungă la rezultatul dorit O persoană percepută de elev ca fiind şovăielnică, fără experienţa realizării unor obiective similare celui pentru care i se solicită ajutorul, va spori incertitudinea reuşitei şi va accentua anxietatea De obicei, atunci când profesorul de la şcoală nu este perceput ca fiind disponibil pentru un asemenea sprijin, elevii fac apel la un “profesor-meditator” , care de cele mai multe ori este, ales din rândul acelora care sunt cunoscuţi a fi avut succese cu elevii pe care i-a pregătit Ca stil de lucru, cel mai mare ajutor vine din partea acelor profesori care acordă în mod constant atenţie următoarelor aspecte: * comunică elevilor cu claritate şi corectitudine performanţele necesare de atins pentru ca reuşita să fie sigură; cunoaşte exact care sunt aceste performanţe, dă sentimentul că nu îi cere copilului lucruri inutile, că ştie cu ce trebuie început şi unde trebuie să se ajungă; * pune un diagnostic precis asupra nivelului de performanţă pe care copilul l-a atins până în momentul respectiv şi îi comunică permanent şi obiectiv “unde se află” şi ce mai are de realizat; * îl învaţă procedeele prin care poate depăşi dificultăţile de moment, astfel încât să ajungă la atingerea performanţelor vizate Impulsul cognitiv corespunde trebuinţei de a cunoaşte lucruri noi, de a înţelege, de a formula şi de a rezolva probleme Orice fiinţă umană normală manifestă curiozitate faţă de lucrurile noi cu care intră în contact si este dispus să le acorde mai multă sau mai puţină atenţie, în măsura în care, după primele explorări, constată că ele răspund trebuinţelor sale Curiozitatea se declanşează mai ales atunci când lucrurile se prezintă într-o manieră problematizatoare, generatoare de conflict cognitiv între ceea ce părea a fi cunoscut si noi fapte care probează insuficienţa vechilor informaţii Invăţarea şcolară susţinută exclusiv de trebuinţa de a cunoaşte (şi nu numai de curiozitatea imediată) este de obicei rezultatul unui îndelungat proces educativ, căci presupune o prealabilă familiarizare cu un anumit domeniu al cunoaşterii, succese anterioare în explorarea cognitivă a acestui domeniu, conştientizarea complexităţii lui şi încrederea în posibilităţile proprii de a avansa în elucidarea problemelor rămase necunoscute Este o motivaţie cu caracter “ofensiv”: pe măsură ce persoana cunoaşte anumite aspecte ale unui domeniu, doreşte să cunoască tot mai multe Singura ei recompensă şi întărire este înţelegerea unui lucru nou, ignorat anterior Impulsul cognitiv, pe lângă o componentă afectivă, legată de plăcerea întâlnirii cu domeniul preferat de cunoaştere, include o componentă atitudinală , concretizată într-un ansamblu de idei cu privire la domeniul respectiv, idei care de cele mai multe ori, sunt rezultatul unor experienţe anterioare (“este o disciplină interesantă/plictisitoare”; “este necesar/inutil să fie învăţată”; “serveşte/nu serveşte planurilor personale de viitor” etc) Această componentă atitudinală poate să intensifice sau să inhibe învăţarea Iniţial, elevii adoptă faţă de majoritatea disciplinelor de studiu atitudini fie neutre, fie pozitive, cu excepţia situaţiilor în care copilul abordează un nou obiect de studiu cu o părere preconcepută privind utilitatea, dificultatea, caracterul mai mult sau mai puţin interesant al acesteia, preluînd asemenea idei de la alţi colegi mai mari, de la părinţi, fraţi sau din “folclorul” şcolii pe care o frecventează ( “la X disciplină te vei plictisi”; “ Y obiect de studiu nu mai este acum la modă” etc ) Mulţi profesori apreciază că atitudinea cu care un elev abordează o nouă disciplină şcolară este foarte importantă pentru efortul de învăţare pe care îl va depune ulterior si în general, pentru motivaţia învăţării ei De aceea se stăduiesc să induca o atitudine favorabila, de la bun început Primele lecţii ei le rezervă prezentării noii discipline de studiu, încercând să scoată în evidenţă utilitatea ei socială, satisfacţiile pe care le poate aduce studierea ei, problemele de viată pe care le poate servi, motivele pentru care profesorul a luat cândva hotărârea de a se specializa în domeniul respectiv ş a , totul într-o manieră cât mai atractivă, cu multe exemple şi relatări de fapte de viaţă In concluzie, înainte de a se trece la testări ale unor cunoştinţe anterioare, la expunerea exigenţelor profesorului, ori ale modului lui de a nota (lucruri foarte utile, dealtfel), prima întâlnire a elevilor cu un obiect de studiu ar trebui să se finalizeze printr-o atitudine de interes faţă de noua disciplină şi cu o imagine clară asupra utilităţii studierii ei pentru orice om Este foarte răspândită printre elevi convingerea că multe dintre cele ce se studiază la şcoală sunt lucruri inutile, pe care trebuie să le înveţe de nevoie, ceea ce arată că nu întotdeauna profesorii acordă importanţa cuvenită explicării utilităţii cunoştinţelor pe care le propun elevilor spre a fi învăţate In general, profesorii ar trebui să arate un anumit entuziasm pentru domeniul lor de studiu, căci este greu de crezut că o atitudine plictisită, dezamăgită, sceptică a dascălului nu se va transmite elevilor, care vor adopta atitudini similare O atitudine favorabilă faţă de o disciplină şcolară, odată obţinută, trebuie să fie păstrată printr-un efort permanent al profesorului, depus în fiecare lecţie Două aspecte par a fi esenţiale pentru menţinerea acestui interes: primul ţine de atmosfera din timpul lecţiilor şi se referă la un climat de “efervescenţă intelectuală” (Ausubel, D P şi Robinson, F G Op cit), al doilea ţine de întreţinerea sentimentului elevilor că progresează permanent în cunoaşterea domeniului respectiv, că nu pierd timpul şi nu bat pasul pe loc Primul aspect este legat de capacitatea profesorului de a propune permanent probleme interesante, cu un oarecare grad de dificultate şi totuşi accesibile, la soluţionarea cărora elevii sunt antrenaţi să participe în mod activ, după propriile lor puteri, alături de profesor Este vorba de inducerea sentimentului că se discută probleme importante, a căror soluţionare presupune o anumită iniţiere şi un efort intelectual Al doilea aspect presupune evaluări permanente, comunicarea progresului înregistrat si practicarea unei “pedagogii a succesului” pentru care orice progres al unui elev în realizarea sarcinilor de învătare, oricât de mic, este imediat sesizat, lăudat şi utilizat în inducerea încrederii în posibilitatea de a se obţine pe viitor satisfacţii similare Teoriile asupra motivaţiei învăţării şcolare, anterior prezentate, departe de a se exclude reciproc, sunt complementare, căci fiecare este rezultatul aprofundării unei categorii sau a alteia de factori care pot influenţa interesul elevilor pentru activitatea şcolară Fiecare teorie abordează un aspect diferit al unei realităţi cu un mare grad de complexitate si de diversitate, aşa încât nu se poate afirma că una dintre ele ar putea fi socotită mai puţin credibilă decât celelalte, întrucât fenomenele pe care le aduc în atenţie sunt obiective De cele mai multe ori, factorii puşi în lumină de o teorie sau alta acţionează simultan, astfel că sugestiile practice discutate anterior, chiar dacă se bazează pe modele teoretice diverse, pot fi conjugate sau urmează a fi reţinute pentru a fi incluse în “portofoliul” variantelor de intervenţie educativă ale unui profesor, urmând a fi utilizate în funcţie de situaţiile întâlnite 5 Procedee de stimulare a participării elevilor la lecţii In activitatea lor de predare profesorii folosesc o multitudine de procedee prin care captează atenţia şi interesul elevilor pentru o lecţie sau alta Captarea atenţiei elevilor şi trezirea interesului lor pentru noul subiect care le va fi propus reprezintă aspectul de început al oricărei lecţii Ideală este- desigur- situaţia în care la sfârşitul acestei “secvenţe” cu care debutează orice lecţie, elevii să-i solicite profesorului să le arate cum se face un lucru, sau cum se explică un fapt, ori să iniţieze spontan o acţiune care li se pare captivantă Dintre multiplele procedee utilizate de către profesori în aceste scopuri cele mai importante par a fi următoarele ( Neacşu I , 1983): * motivarea prin introducerea unor activităţi cu caracter de joc; * motivarea prin crearea unei stări de competiţie sau de cooperare; * motivarea prin crearea situaţiilor problemă; * motivarea prin mărirea valenţelor afective ale activităţilor; * motivarea prin menţionarea performanţelor şcolare care urmează să fie atinse ş a Procedeul motivării prin introducerea unor activităţi cu caracter de joc Jocul este asociat cu ideea de divertisment, de relaxare, de afirmare a propriei persoane şi de aceea este acceptat cu plăcere la orice vârste, cu condiţia ca el să presupună calităţi individuale apreciate în perioada de vârstă când este practicat In şcoală activitatea fundamentală a elevilor este- şi trebuie să rămână- activitatea de învăţare Unele jocuri însă, pentru a putea fi “jucate”, necesită însuşirea în prealabil unor cunoştinţe sau antrenarea unor capacităti In măsura în care aceste cunoştinţe şi capacităţi corespund cu ceea ce copilul trebuie să înveţe în şcoală- căci au un mare grad de aplicabilitate si de transfer- profesorii îi pot motiva pe elevi să şi le însuşească, prezentându-le ca fiind “ condiţii” ale participării cu succes la un anumit joc Căci orice joc autentic presupune intrarea într-o situaţie de competiţie, ideea de câştigător al jocului, o doză de improbabilitate a câstigătorului care se va impune în urma unor capacităţi superioare de planificare, aşteptare, de utilizare a unor informaţii etc Asadar nu orice joc îi va motiva pe elevi să înveţe, pentru a ieşi câştigători, ci doar acelea care solicită cunoştinţe si capacităti ce le asigură superioritatea într-o competiţie Din acest motiv conceperea unor jocuri care să-i motiveze pe elevi să înveţe lucruri noi, devine o sarcină din ce în ce mai dificilă, ce solicită multă creativitate, pe măsură ce elevii sunt mai mari Jocurile care îi captivează la vârste mari iau de obicei forma simulării unor situaţii compexe de viaţă, care le solicită luarea unor decizii rapide şi corecte, prin utilizarea unor cunoştinte din multiple domenii şi care presupun capacităţi intelectuale, afective şi psihomotrice superioare Procedeul inducerii stărilor de competiţie sau de cooperare Competitia este o formă de manifestare a impulsului afirmării de sine Individul rivalizează cu ceilalţi pentru a dobandi un anumit statut social sau pentru a-şi afirma superioritatea Cooperarea este o modalitate de exprimare a dorinţei existente în orice om de a fi util unui grup social cu care se identifică, de a participa la o activitate comună, de a ajunge în comun la rezolvarea unei probleme prin informare şi ajutor reciproc Individul colaborează cu ceilalţi pentru atingerea unui ţel comun Opuse, la prima vedere, competiţia şi cooperarea sunt stări care interacţionează in interiorul unei clase de elevi: competiţia între grupuri presupune întotdeauna cooperarea în interiorul fiecărui grup aflat în competiţie cu celelalte “Competiţia are asupra dezvoltării personalităţii influenţe atât favorabile, cât şi nefavorabile In ceea ce priveşte latura pozitivă, ea stimulează efortul şi productivitatea individului, promovează norme şi aspiraţii mai înalte, micşorează distanţa dintre capacitate şi realizări (…) Dându-i individului posibilitatea unei estimări mai realiste a propriilor sale capacităţi, în comparaţie cu ale altora, competiţia exercită de asemenea o influenţă salutară asupra aptitudinii de autocritică (…) Competiţia face mai interesante activităţile de grup şi mai puţin monotone sarcinile de fiecare zi şi, folosită în mod adecvat, poate contribui la dezvoltarea eticii grupului ” (Ausubel , D P , Robinson ,F G , Op, cit pg 492) Aceeaşi autori, referindu-se la aspectele negative ale competitiei, mai ale atunci când ia forme extreme, amintesc de posibilitatea de genera o anxietate exagerată cu efecte inhibitorii asupra învătării, de a induce stări de ostilitate şi un climat de tensiune în cadrul grupului, ori de pericolul ca nedreptatea, cruzimea şi necinstea să sa ajungă să fie scuzate în în numele interesului de a ieşi biruitor (Idem, pg 493 In mod tradiţional, în şcoli profesorii folosesc multiple procedee pentru a-i pune pe elevi în stare de competiţie: concursuri şcolare, întreceri între şiruri de bănci, organizarea unor expoziţii cu cele mai bune lucrări ale şcolarilor, afişarea unor grafice care prezintă comparativ progresele la învăţătură ale copiilor etc Activităţile de cooperare în grup în vederea soluţionării în comun a unei probleme manifestă însă tendinţa de a dobândi o pondere mai mare, în raport cu cele competitive Dacă de pe urma activităţilor ce implică stări competiţionale cel mai mult au de câştigat elevii mai bine dotaţi, de pe urma activităţilor care presupun cooperarea se pare cel mai mult profită elevii mai puţin dotaţi, caci beneficiază de asistenţa şi ajutorul celorlalţi colegi Activitatea în grup dă foarte bune rezultate atunci când urmează a fi realizate sarcini simple, rutiniere, căci grupul generează un efect de contagiune care îi mobilizează pe toţi în realizarea în ritm susţinut a unor asemenea sarcini; este foarte potrivită şi atunci când este vorba de rezolvarea unor probleme care presupun gândire divergentă, emiterea unui mare număr de idei de soluţionare, întrucât în cadrul unui grup se creează mai multe şanse de a se colecta un mare număr de idei diferite; grupul se dovedeşte superior în luarea unor decizii care presupun deliberare cooperativă sau atunci când este voba de discutarea unor aspecte controversate ale materiei de studiu In schimb, realizarea unor lucrări care presupun creativitate şi abordare originală sunt mai bine realizate în cadrul unor activităţi individuale Grupul favorizează indeosebi realizările cantitative, în vreme ce efortul intelectual creator este favorizat de liniştea căutărilor individuale Utilizarea problemelor şi a situaţiilor problemă Este o strategie utilizată pentru inducerea pe termen scurt a impulsului cognitiv Fiinţa umană manifestă tendinţa de a a căuta informaţii suplimentare sau o explicaţie plauzibilă pentru acele fapte care la prima vedere intră în contradicţie cu ceea ce anterior îi apăreau ca fiind certitudini Pornind de la acest fenomen, profesorii îşi încep de obicei lecţiile prin prezentarea unor fapte pe care elevii nu şi le pot explica cu ajutorul cunoştinţelor de care dispun In general o situaţie problemă se defineşte tocmai prin faptul că informaţiile şi soluţiile disponibile se dovedesc insuficiente pentru depăşirea unui obstacol cognitiv Este nevoie, fie de o restructurare a vechilor cunoştinţe, fie de dobândirea a noi informaţii In măsura în care ceea ce urmează în noua lecţie le apare elevilor ca fiind de natură sa-i ajute să găsească un răspuns la faptele care le-au stârnit iniţial curiozitatea, este de aşteptat ca motivaţia lor de învăţare să crească S-a constatat însă că nu orice fel de problemă reuşeşte să trezească în egală măsură curiozitatea şi interesul elevilor Cele mai incitante pentru elevi par a fi acele probleme care se prezintă sub forma unor situaţii de viaţă, sau sub forma unor probleme practice, si mai puţin cele teoretice, abstracte De exemplu după o discuţie despre criza apei potabile în anumite zone ale lumii si despre soluţia desalinizării apei oceanelor, profesorul poate trezi interesul elevilor dacă le propune să conceapă un dispozitiv de desalinizare a apei cu mijloacele pe care le au în laboratorul lor şcolar Aceasta îi poate motiva în învăţarea procedeelor de separare a unei substanţe de solventul ei, a fenomenului evaporării, condensării, a condiţiilor acestora etc In acest caz se porneşte de la o problemă practică de viaţă, mult mai stimulativă decât dacă li s-ar fi propus simplu să audieze o lecţie despre evaporare, condensare etc O altă condiţie este ca problema practică propusă să presupună soluţionarea mai multor sub-probleme, cum ar fi în cazul exemplului anterior, problema captării vaporilor de apă, problema colectării picăturilor de apă condensate etc La imaginarea soluţiilor practice necesare pot colabora mai mulţi colegi, în cadrul unei activităţi pe grupe, ceea ce poate contribui suplimentar la sporirea motivaţiei pentru învătare De cele mai multe ori găsirea unei soluţii practice obligă la obţinerea în prealabil a unor informaţii teoretice, pe care elevii sunt, de această dată, dispuşi să le caute singuri, printr-un efort personal de documentare Uneori elevii sunt incitaţi si de probleme abstracte, mai ales atunci când produc în mintea copiilor un conflict de idei D Ausubel şi F Robinson oferă exemplul conflictului cognitiv creat în urma unei demonstraţii logice potrivit căreia 2=3 Conflictul cognitiv se creează între concluzia demonstraţiei şi ceea ce se ştie despre inegalitatea unor mulţimi formate din 2 şi respectiv 3 elemente Un asemenea conflict generează tendinţa de căutarea a unei informaţii suplimentare sau de explicare logică a lui ( în exemplul anterior, reducerea eronată a factorului 0 din ambii membri ai ecuaţiei) Motivarea prin mărirea valenţelor afective ale activităţilor In paginile anterioare s-a subliniat faptul că motivaţia are o importantă componentă afectivă Selecţionarea de către o persoană a obiectelor asupra cărora îşi va îndrepta atenţia şi cărora le va acorda interes depinde de sentimentele şi atitudinile personale generate de obiectul respectiv, nu numai de trebuinţele resimtite sau de scopurile urmărite De exemplu, un puternic resentiment faţă de un obiect poate genera o conduită de evitare a acestuia, chiar dacă el ar putea fi utilizat pentru satisfacerea unei trebuinţe sau ar servi realizării unui anume scop Persoana poate să caute o altă cale de satisfacere a trebuinţei respective, un alt obiect cu valente afective acceptabile Sensibilizarea afectivă a elevilor pentru anumite probleme ale vieţii care urmează să fie studiate este de natură să trezească dorinţa de cunoaştere aprofundată a acestora De exemplu, vizionarea unui film emoţionant despre efectele secetei asupra vieţii oamenilor în anumite zone ale globului, poate constitui suportul motivaţional al hotărârii de a studia modalităţile în care poate fi combătut acest fenomen; un film documentar despre o anumită regiune geografică poate trezi dorinţa de a se afla mai multe amănunte cu privire la zona respectivă; un tablou tulburător, o auditie muzicală cu un puternic ecou afectiv pot genera dorinţa de a studia viaţa şi personalitatea creatorului lor etc Din aceste motive, mulţi profesori integrează în lecţiile lor secvenţe din filme artistice, documentare, lectura unor fragmente din opere literare, momente poetice, contemplarea unui tablou, chiar dacă obiectul de studiu care îl predau ţine de domeniul ştiinţelor „exacte” Pornind de la convingerea că arta este capabilă să ofere o viziune sensibilă asupra majoritătii aspectelor vieţii oamenilor, ei caută cu răbdare acele creaţii artistice care pot fi valorificate în sensibilizarea afectivă a copiilor pentru o temă sau alta, dintre cele pe care urmeză să le propună spre studiu Motivarea prin evidenţierea performanţelor şcolare care urmează să fie atinse Această strategie se bazează pe trebuinţa oricărui om de a înfăptui lucruri deosebite, de a fi capabil de performanţe superioare prin care să exceleze Atunci când persoana estimează că îi stă în puteri să ajungă, prin învăţare, la atingerea unor performanţe care îi vor aduce respectul de sine şi respectul celorlalţi, ea este dispusă să-şi mobilizeze eforturile, cu condiţia ca ţinta de atins să-i fie foarte clară, iar modul în care va ajunge la rezultatul dorit, bine precizat In şcoli se depun eforturi permanente pentru inducerea dorinţei elevilor de a-şi depăşi continuu propriile capacităţi de a rezolva probleme, din ce în ce mai dificile, într-un timp tot mai scurt şi cu grad cât mai mare diversitate Utilizarea acestei strategii presupune din partea profesorilor o preocupare permanentă de a preciza elevilor lor, de la bun început, performantele pe care vor trebui să le atingă, dacă se vor angaja în programul lecţiei, urmată de comunicarea permanentă a progreselor realizate pe parcurs şi a modalităţilor în care vor putea progresa în continuare 6 Strategii de motivare a elevilor cu probleme speciale a Elevii cu probleme speciale de ordin social sau comportamental este posibil să posede motivaţia de a obţine succesul şcolar, desi această motivaţie poate fi dificil de detectat, tocmai din cauza manifestărilor lor comportamentale Intrucât au tendinţa de a-şi explica propriile comportamente nedorite prin factori pe care nu-i pot controla (idei de genul: “aşa s-a întâmplat”) este necesar să fie ajutaţi, mai întâi, să conştientizeze că pot exista alte variante, alternative, prin care îşi pot atinge scopurile dorite şi că în general există o interelaţie cauză-efect între acţiunile întreprinse şăi consecinţele lor Strategia de motivare cea mai potrivită pentru ei este aceea a asocierii curriculei cu trebuinţele si interesele pe care le pot avea aceşti elevi b) Elevii cu întârzâieri în dezvoltarea cognitivă şi socială posedă, de regulă, o scăzută motivaţie intrinsecă, în comparaţie cu colegii lor de aceeaşi vârstă, fiind sensibili la factori de motivare de natură extrinsecă Au tendinţa, fie de a subevalua dificultăţile, fie de a trăi un sentiment de incapacitate personală si de neajutorare în desfăşurarea unei activităţi de învăţare Strategia de motivare pentru aceşti elevi include, pe de o parte, conceperea unui ansamblu de scopuri realiste de atins pentru ei, iar pe de altă parte, încurajarea oricărui comportament productiv, folosirea unor factori extrinseci de motivare care să răsplătească stăruinţa şi orice progres realizat, oricât de mic Intrucât au tendinţa de a atribui slabele lor performanţe şcolare mai degrabă unor factori externi, decât unor factori pe care îi pot ei înşişi controla, este necesar sa fie ajutaţi să perceapă corect legătura dintre acţiunile lor şi consecinţele pe care le produc c) Elevii rămaşi în urmă la învăţătură (cunoştinţe precare, progres şcolar deficitar) au o motivaţie intrinsecă scăzută si de aceea se recomandă folosirea unor factori extrinseci pentru a răsplăti orice efort depus la şcoală si orice preocupare de a progresa la învăţătură Profesorul trebuie să stabilească, împreună cu ei, finalităţi ale învăţării atrăgătoare, dar totodată realiste Aceşti copii au nevoie de a fi iniţiaţi în strategii de a învăţa cu eficienţă şi de a li se induce credinţa că succesele pe care le obţin se datorează acestor strategii, că insuccesele se datorează unor factori pe care îi pot controla (ex efortul insuficient, neîncrederea în sine etc ) Profesorii le vor oferi asistenţă şi ajutor, atunci când se apreciază că ele sunt absolut necesare, dar nu şi atunci când ştiu sigur că elevii sunt capabili să realizeze singuri o sarcină de lucru In timpul evaluărilor şi testărilor vor fi adoptate formule şi proceduri care să elimine anxietatea acestor copii * după Mihai Diaconu “ Un exemplu propus de Guthrie a fost împrumutat de la fermierii americani Aceştia obişnuiesc să agaţe la gâtul ogarului care s-a “spurcat la orătănii” un pui de găină mort Acesta intră lent în putrefactie şi îl determină, în timp, pe câine să nu mai poftească vreodată la “fructul oprit” (Negreţ-Dobridor, I , 2005, pg 36) Vezi cap 2&1 b şi &2 “ logica ne arată că: 2-2=3-3 aşa încât 2(1-1)=3(1-1) de unde rezultă că 2=3” (Ausubel,D P , Robinson F G , Op Cit pg 423 Figura 1 Etape ale trecerii de la demotivare (absenta motivatiei) la motivatia intrinseca (Ryan R M, Deci, E L , 2000) 